stanford-oval/wikipedia huggingface dataset:
צ'אז פלמינטרי
ביוגרפיה

פלמינטרי נולד למשפחה אמריקאית ממוצא סיציליאני ברובע הברונקס, ניו יורק. אזור מגוריו היה חלק מאוד חשוב ומשפיע על חייו ועבודתו המקצועית של פלמינטרי, את תפקידו המשמעותי הראשון בתחום הקולנוע במותחן הפשע של רוברט דה נירו "סיפור מרובע ברונקס" כתב פלמינטרי לעצמו וכמו כן גם את תסריט הסרט בהשפעת חוויותיו האישיים באזור הברונקס. בסרט גילם פלמינטרי את בוס המאפיה סוני לוספיצ'יו, תפקיד אשר פתח לפלמינטרי דלתות רבות לאחר מכן.
בעקבות הופעתו בסרט קיבל פלמינטרי פנייה מוודי אלן לשחק בקומדיית הפשע שלו "קליעים מעל ברודוויי", בסרט גילם פלמינטרי את דמותו של צ'יץ', גנגסטר המתלווה אל שחקנית הקולנוע אוליביה ניל, אט אט מתחיל צ'יץ' לחשוף צדדים אומנותיים באישיותו ומשתלט על ההצגה של המחזאי הצעיר דייוויד שיין (ג'ון קיוזאק).
ב-1995 גילם את דמותו של חוקר המכס דייוויד קויאן בסרט המתח עטור הפרסים "החשוד המיידי".
ב-1999 שיחק פלמנטרי בפעם השנייה לצידו של רוברט דה נירו בקומדיית הפשע "בואו נדבר על זה" שם גילם את בוס "הטורקים הצעירים" פרימו סינדונה, בנוסף דיבב פלמינטרי בסרט "סטיוארט ליטל" את דמותו של סמוקי החתול הרשע.
ב-2006 הופיע פלמינטרי במותחן הפשע האלים "כרוניקה של אקדח", בסרט גילם פלמינטרי את השוטר המושחת ריידל המפיץ שהשוטר הסמוי שעובד בחסות המאפיה הרוסית ג'ואי (פול ווקר) איבד אקדח, שהחל שרשרת תקריות אלימות. באותה שנה שיחק בסרט הפשע "מדריך להכרת קדושיך" בכיכובו של צ'נינג טייטום.
פלמינטרי נשוי לשחקנית ג'ינה ראנאודו, איתה לפלמינטרי 2 ילדים.
פילמוגרפיה נבחרת

הדרקון האחרון (1985)
אוסקר (1991)
בלאדי מרי (1992)
סיפור מרובע ברונקס (1993)
קליעים מעל ברודוויי (1994)
החשוד המיידי (1995)
המילה האחרונה (1995)
ג'ייד (1995)
נשות השטן (1996)
שחיתות בצמרת (1996)
בגידות שכאלו (1996) - גם תסריטאי
הרלי ברלי (1998)
בואו נדבר על זה (1999)
סטיוארט ליטל (1999)
מת לצחוק (2001)
היפהפייה והיחפן 2 (2001)
One Eyed King‏ (2001)
נוכלים (2002)
נואל (2004)
נסיעה אחת אחרונה (2004)
כיפה אדומה: הסיפור האמיתי (2005)
חיה (2005)
במיקס (2005)
כרוניקה של אקדח (2005)
קטן עליו (2006)
מדריך להכרת קדושיך (2006)
ארתור והמינימונים (2007)
ג'ולין (2008)
יונקר ג'ו (2008)
הוליווד למטומטמים (2010)
המשימה (2019)
Clover ‏(2020)
פילמוגרפיה נבחרת > טלוויזיה

קוז'אק (2005)
קווין יכול לחכות (2016)
הסנדק של הארלם (2021-2019)
הנוקמים: עידן אולטרון

| --- | --- |

כרזת הסרט בישראל
 מבוסס על:  האוונג'רס (קומיקס)
 בימוי:  ג'וס וידון 
 הופק בידי:  קווין פייגי 
 תסריט:  ג'וס וידון
 עריכה:  ג'פרי פורד, ליסה לסק 
 שחקנים ראשיים:  רוברט דאוני ג'וניור כריס אוונס כריס המסוורת' מארק רופאלו סקרלט ג'והנסון ג'רמי רנר קובי סמולדרס סמואל ל. ג'קסון ג'יימס ספיידר אליזבת אולסן אהרון טיילור-ג'ונסון פול בטאני
 מדבבים:  קרי קונדון (Features of the Marvel Cinematic Universe) לו פריגנו (ברוס באנר) 
 מוזיקה:  דני אלפמן, בריאן טיילר 
 צילום:  בן דייוויס 
 מדינה:  ארצות הברית 
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 1 במאי 2015 ישראל 23 באפריל 2015
 משך הקרנה:  141 דק' 
 שפת הסרט:  אנגלית 
 סוגה:  סרט מדע בדיוני, סרט גיבורי-על 
 מקום התרחשות:  נורווגיה, ניו יורק, לונדון 
 תקציב:  365 מיליון דולר
 הכנסות:  $1,405,403,694 (19 בנובמבר 2016)
 הכנסות באתר מוג'ו:   avengers2
 פרסים:  פרס אני להישג יוצא דופן, אפקטי הנפשה בהפקת סרט פעולה (Michael Balog, Jim Van Allen, Florent Andorra, Georg Kaltenbrunner)  פרס בחירת הנוער לסרט הבחירה גונב ההצגה (כריס אוונס)  פרס סטאורן לעיצוב התלבושות הטוב ביותר (Alexandra Byrne) 
 סרט קודם:  כרונולוגית (MCU): "שומרי הגלקסיה" סרטי הנוקמים: "הנוקמים"
 סרט הבא:  כרונולוגית (MCU): "אנטמן" סרטי הנוקמים: "קפטן אמריקה: מלחמת האזרחים"
 אתר רשמי
 דף הסרט ב־IMDb
 
הנוקמים: עידן אולטרון (באנגלית: Avengers: Age of Ultron) הוא סרט גיבורי על אמריקאי משנת 2015 אשר מבוסס על קומיקס האוונג'רס, ובהפקה מבית אולפני מארוול. את הסרט ביים וכתב ג'וס וידון ומככבים בו אנסמבל שחקנים ובהם רוברט דאוני ג'וניור, כריס אוונס, כריס המסוורת', מארק רופאלו, סקרלט ג'והנסון, ג'רמי רנר, קובי סמולדרס, סמואל ל. ג'קסון, אהרון ג'ונסון, אליזבת אולסן וג'יימס ספיידר. הסרט יצא בעולם ובארצות הברית ב-1 במאי 2015 ב-3D ,IMAX ובהקרנה רגילה (דו-מימד) ובישראל יצא לאקרנים ב-23 באפריל 2015 באותם פורמטים.
הסרט הוא סרט שובר קופות המהווה סרט המשך לסרט "הנוקמים" משנת 2012, והוא האחד עשר במספר ביקום הקולנועי של מארוול. בדומה לסרט הקודם, סרט זה מקבץ יחדיו מספר גיבורי-על במאבק על איום משותף, וזאת לאחר שמספר סרטים בודדים שקדמו לו התרכזו כל אחד בגיבור-על אחר. הסרט היה צפוי להיות החלק המסכם בשלב השני של סרטי מארוול. לפי המפיק קווין פייגי, השלב השני של סרטי מארוול כולל את "איירון מן 3" (מאי 2013), "תור: העולם האפל" (נובמבר 2013), "קפטן אמריקה: חייל החורף" (אפריל 2014) ו"שומרי הגלקסיה" (אוגוסט 2014). אך באוקטובר 2014, הודיע פייגי שגם "אנטמן", שמתוכנן לצאת אחרי "עידן אולטרון", הוא חלק מהשלב השני.
הקרנת הבכורה החגיגית נערכה ב-13 באפריל 2015 בהשתתפות צוות השחקנים וההפקה בלוס אנג'לס. הסרט יצא לאקרנים בישראל ב-23 באפריל 2015 בתלת-ממד ובאיימקס.
הסרט זכה לביקורות משבחות וגם הפך לשובר קופות עולמי. הוא הכניס בקופות 1.398 מיליארד דולר לעומת תקציב הפקה ענק של 279 מיליון דולר, והפך לסרט הרביעי המכניס ביותר של 2015. הוא ממוקם במקום ה-15 ברשימת הסרטים המכניסים ביותר בכל הזמנים. הסרט הוכרז כסרט גיבורי-העל השלישי היקר ביותר בכל הזמנים.
תקציב הסרט עומד על 365 מיליון דולר, מה שמציב אותו במקום השישי ברשימת הסרטים היקרים ביותר בכל הזמנים.
רקע

סוכנות S.H.I.E.L.D. התפרקה וחברי הנוקמים זקוקים למנוחה מאיומים חוזרים ונשנים. טוני סטארק יוצר את אולטרון, בינה מלאכותית מכנית תבונתית בעלת למידה עצמית, המסוגלת לזהות איומים ולשלוט בצבא הברזל של סטארק. אולם, הדברים משתבשים במהרה כאשר אולטרון מזהה את בני האדם בתור האויב הגדול ביותר ויוצא להכחידם מעל פני כדור הארץ. על איירון מן, קפטן אמריקה, תור, הענק הירוק, הוקאיי והאלמנה השחורה- ביחד עם תמיכתם של ניק פיורי ומריה היל - לעצור את אולטרון מליישם את מזימתו להכחדת האנושות. במהלך הדרך, הנוקמים פוגשים בתאומים פייטרו וונדה מקסימוף וכן באנדרואיד מוכר שנוצר בידי אולטרון בשם ויז'ן.
צוות השחקנים

רוברט דאוני ג'וניור – טוני סטארק / איירון מן: מנהיג שותף של קבוצת הנוקמים והנדבן העיקרי למימון פעולותיה. ממציא גאון ומולטי-מיליארדר נהנתן שמחזיק בחליפות שריון עתירות טכנולוגיות אותן המציא והמציא את אולטרון עצמו.
כריס אוונס - סטיב רוג'רס / קפטן אמריקה: מנהיג שותף של קבוצת הנוקמים. יוצא מלחמת העולם השנייה שיכולותיו הפיזיות שודרגו מעל ומעבר לרמה האנושית כתוצאה מנסיוב נסיוני, והוקפא למשך 70 שנה לפני שהתעורר בימים המודרניים.
כריס המסוורת' – תור: המיועד הבא לכס המלכות של אסגארד. מבוסס על דמות האל תור מהמיתולוגיה הנורדית.
מארק רופאלו - ברוס באנר / הענק הירוק: מדען גאון אשר נחשף לקרינה רדיואקטיבית ועקב כך הופך לענק מפלצתי, ירוק, זועם והרסני בכל פעם שהוא מתעצבן או מתרגש.
סקרלט ג'והנסון – נטשה רומנוף / האלמנה השחורה: מרגלת מאומנת היטב שעבדה עבור סוכנות הביון S.H.I.E.L.D. ומושא אהבתו של ברוס באנר.
ג'רמי רנר – קלינט ברטון / הוקאיי: קשת מיומן שעבד עבור סוכנות S.H.I.E.L.D..
דון צ'ידל – ג'יימס רודס / וור משין: חברו הטוב של טוני סטארק, בעל חליפת שריון מותאמת אישית לצורכי קרב ולחימה שמצטרף לצוות החדש.
אליזבת אולסן – וונדה מקסימוף: אחותו התאומה של קוויקסילבר. בעלת כוחות טלקינזיס ומניפולציה של המחשבות. קיבלה את כוחותיה מניסויים שעשו עליה באמצעות אבן המחשבה, אחת מאבני האינסוף.
אהרון טיילור-ג'ונסון – פייטרו מקסימוף: אחיה התאום של מכשפת השני. בעל כוח של מהירות-על. קיבל את כוחותיו מניסויים שעשו עליו באמצעות אבן המחשבה, אחת מאבני האינסוף.
פול בטאני – ג'רוויס וויז'ן: בטאני, אשר דיבב את מערכת הבינה המלאכותית של סטארק בסרטים הקודמים של איירון מן, לוהק הפעם לתפקידו של ויז'ן, אנדרואיד שנוצר בידי אולטרון, וחש צורך להגן על אלה הסובבים אותו מפני יוצרו המרושע.
קובי סמולדרס – מריה היל: סוכנת בכירה לשעבר בסוכנות S.H.I.E.L.D. שעובדת כעת עבור סטארק.
סטלאן סקארסגארד - אריק סלוויג: אסטרופיזיקאי וחבר של תור.
ג'יימס ספיידר – אולטרון: הנבל הראשי של הסרט. אולטרון הוא בינה מלאכותית שתוכננה לכלול אלמנטים מאישיותו של סטארק, אך החלה לפתח תסביך אלוהות ומתכננת להביא לשלום על פני אדמות בכך שיכחיד את האנושות. מסוגל לשדרג את עצמו ובונה לעצמו גוף רובוטי חדש. אחראי ליצירתו של ויז'ן. ספיידר מגלם את הדמות באמצעות לכידת תנועה ודיבוב.
סמואל ל. ג'קסון – ניק פיורי: המנהל לשעבר של סוכנות S.H.I.E.L.D. אשר גייס לראשונה את הנוקמים.
צוות השחקנים > הופעת אורח

בנוסף מופיעים בסרט בהופעות אורח היילי אטוול, אנתוני מאקי, אידריס אלבה ותומאס קרצ'מן בתפקידם כפגי קרטר, סם וילסון/פלקון, היימדל וברון וולפגנג פון סטרוקר מהסרטים הקודמים של היקום הקולנועי של מארוול; קלאודיה קים לוהקה לתפקיד ד"ר צ'ו, מדענית וידידתו של טוני סטארק; אנדי סירקיס לוהק לתפקיד יוליסס קלו, סוחר נשק ומבריח בשוק השחור הפועל לחופי אפריקה הדרומית; ג'וש ברולין גילם את דמותו של תאנוס באמצעות טכנולוגיית לכידת תנועה בסצנה שלאחר כתוביות הסיום; יוצר הקומיקס סטן לי מופיע בסרט בהופעת קמע כגנרל במסיבת הניצחון של הנוקמים.
הפקה > פיתוח

בכנס קומיק-קון 2011, המפיק ונשיא אולפני מארוול קווין פייגי ציין ש"איירון מן 3" יהיה התחלתו של השלב השני שיסתכם בנוקמים 2. במרץ 2012, במאי הסרט הראשון ג'וס וידון ציין כי הוא מעוניין שסרט ההמשך יהיה "בקנה מידה קטן יותר, אישי יותר וכואב יותר. הדבר הבא שאמור לקרות לדמויות הללו, ולא רק חזרה על מה שעבד בסרט הראשון. פיתוח תמה שהיא רעננה לחלוטין ועומדת בפני עצמה". בהקרנת הבכורה של "הנוקמים", פייגי ציין את וידון כמועמד מוביל לחזור למלאכת הבימוי. עם הצלחתו של הסרט הראשון, במאי 2012 אושרה רשמית העבודה על סרט ההמשך כאשר מרבית צוות השחקנים היו חתומים על חוזה להשתתפות בו. אולם, רוברט דאוני ג'וניור לא היה חתום, מאחר שהחוזה לארבעה סרטים בהשתתפותו פג לאחר "איירון מן 3".
חרף הכרזתו של וידון בכנס קומיק-קון 2012 כי הוא לא בטוח לגבי חזרתו כבמאי הסרט השני, באוגוסט של אותה שנה נודע כי הוא נבחר לשוב למלאכת הבימוי, במקביל לעבודתו על סדרת הטלוויזיה "סוכני S.H.I.E.L.D." עבור רשת ABC. כאשר נשאל לגבי החלטתו לחזור, וידון אמר ש"זה נהיה ברור שרציתי מאוד להגיד יותר על הדמויות האלה", ושלא כמו הסרט הראשון הם מתכוונים לא להאיץ את תהליך ההפקה.
בדצמבר 2012, וידון הודיע כי השלים את הטיוטה הראשונית לסרט ההמשך. בפברואר 2013, וידון ציין בפסטיבל הסרטים בדבלין כי המוות ישחק תפקיד מפתח בסרט, וחודש לאחר מכן ציין כהשראה את הסרטים "מלחמת הכוכבים - פרק 5: האימפריה מכה שנית" ו"הסנדק, חלק שני".
הפקה > פרה-פרודקשן

באפריל 2013 נודע שתהליך ההפקה יחל בתחילת 2014 באולפני שפרטון שבאנגליה. במהלך בכורת הסרט "איירון מן 3" במאי 2013, וידון הודיע כי כבר סיים לעבוד על הטיוטה הראשונה של התסריט עבור הסרט והחל את שלב הסטוריבורד ופגישה עם השחקנים. כמו כן, הוא אמר שחשב על דאוני ג'וניור בבואו לכתוב את התסריט, ושילב מערכה הכוללת את סיפורם של אח ואחות מדפי הקומיקס. בהמשך, הוא אישר שמדובר בדמויותיהם של מכשפת השני וקוויקסילבר. במאי 2013, דאוני ג'וניור החל במגעים להארכת החוזה שלו עם אולפני מארוול, והוא יופיע בשני המשכוני הנוקמים.
במהלך כנס קומיק-קון 2013, ג'וס וידון הכריז ששמו הרשמי של הסרט הוא "עידן אולטרון", אם כי למרות שמו הסרט לא יתבסס על קשת הסיפור "עידן אולטרון". לדברי פייגי, צוות ההפקה לוקח מספר אלמנטים מהסיפור ומשלב אותם בסיפורים נוספים שנכתבו במהלך עשורי קיומם של האוונג'רס. וידון הוסיף שסיפור מקורו של אולטרון יהיה שונה מהקומיקס, וכי הנרי פים לא יהיה מעורב ביצירתו. עוד הוא אמר, שסגנון הסרט יהיה אפל יותר בשל מעורבותו של אולטרון. שם הסרט הגיע כהפתעה למעריצים רבים שציפו שיופיע בסרט תאנוס - המוח שעמד מאחורי האירועים של הסרט הקודם - כנבל העיקרי בסרט ההמשך. בנוגע למעורבותו של תאנוס, וידון ציין ש"עלינו להישאר מחוברים למציאות. זה חלק ממה שמניע את יקום מארוול - היחסים ביניהם לבין העולם האמיתי. מדובר במדע בדיוני, ולא שתאנוס אינו שייך, אלא שפשוט הוא מעולם לא תוכנן להיות הנבל הבא. הוא תמיד היה מצביא-העל של הנבלים ושל כוחות האופל". בהתייחס לאיזון שבין גיבורים מבוססי טכנולוגיה לבין אלה שמבוססים על פנטזיה, פייגי ציין ש"איירון מן הוא מאוד טכנולוגי ותור מביא איתו את אלמנט הפנטזיה מאסגרד אל היקום הקולנועי של מארוול, ונדמה שמדובר בקסם, אך זהו סוג שונה של מדע וטכנולוגיה. כשאנחנו מגיעים לאולטרון, אנחנו יוצאים בבירור מהתחום הטכנולוגי, אך אנחנו גם משתמשים בכל הכלים שנמצאים ברשותנו ושביססנו אותם בעבר כדי לבנות סיפור מתאים ל'עידן אולטרון'".
מלאכת הליהוק נמשכה באוגוסט של אותה שנה עם ההכרזה שג'יימס ספיידר יגלם את דמותו של אולטרון. בנובמבר, אולפני מארוול אישרו שאליזבת אולסן ואהרון ג'ונסון יגלמו את מכשפת השני וקוויקסילבר. עד לסוף השנה אושרה חזרתם של השחקנים מארק רופאלו, כריס אוונס, סמואל ל. ג'קסון, כריס המסוורת', סקרלט ג'והנסון, ג'רמי רנר וקובי סמולדרס. דון צ'ידל, השחקן שנבחר לגלם את ג'יימס רודס בסרטי איירון מן, לוהק להופיע בהופעת קמע. בתחילת 2014 לוהקו תומאס קרצ'מן כברון סטרוקר, קלאודיה קים ופול בטאני. בטאני, שדיבב את קולו של ג'רוויס בסרטי איירון מן, נשכר לגלם את דמותו של ויז'ן.
הפקה > צילומים

תהליך הצילומים החל בפברואר 2014 ביוהנסבורג, דרום אפריקה ובמרץ עברה ההפקה לאולפני שפרטון, אנגליה. אתרי צילום נוספים כללו את מצודת ברד באיטליה, ואל ד'אוסטה, וסיאול, קוריאה הדרומית. סצנות בהן אולטרון מתקיף חלקים מהעיר צולמו ברובע גאנגנם. באמצע אפריל אותרה היילי אטוול באולם הנשפים ריבולי בלונדון לצורך פלאשבק לשנות ה-40. באמצע יוני התרחשו צילומים בנוריץ' ובטירת דובר שבקנט.
צילומי הסרט הסתיימו בתחילת אוגוסט 2014, כשישה חודשים לאחר שהחלו.
הפקה > מוזיקה

במרץ 2014, המלחין בריאן טיילר חתם על חוזה להלחין את פסקול הסרט, ובכך החליף את אלן סילבסטרי המלחין של פסקול הסרט הקודם, "הנוקמים". זהו שיתוף הפעולה השלישי של טיילר עם אולפני מארוול אחרי "איירון מן 3" ו"תור: העולם האפל".
טיילר, שעבד במשותף עם המלחין דני אלפמן, ציין כי הפסקול של הסרט הוא מחווה לפסקולים של ג'ון ויליאמס לסרטי מלחמת הכוכבים, סופרמן ושודדי התיבה האבודה. טיילר משכיל לשלב בפסקול זה נעימות מהסרטים הקודמים של מארוול כגון "איירון מן", "קפטן אמריקה" ו"תור", וזאת במטרה ליצור יקום מוזיקלי משותף ודומה, בציינו כי "זו המטרה בוודאות. עליך לבנות מראש נוסטלגיה כדי שתוכל להתחבר אליה".
הכנסות וביקורות

נכון ל-9 ביוני 2015, הסרט גרף הכנסות של מעל ל-438 מיליון דולר בארצות הברית ומעל ל-910 מיליון דולר ברחבי העולם, כאשר סכום הכנסותיו הכולל נאמד במעל ל-1.349 מיליארד דולר. הכנסות הסרט ביום הראשון להקרנתו עמדו על 392 מיליון דולר - הפתיחה החמישית בגודלה אחרי הסרטים הארי פוטר ואוצרות המוות, חלק 2, מהיר ועצבני 7, הארי פוטר והנסיך חצוי-הדם והנוקמים. הוא ממוקם במקום השני ברשימת עיבודי הקומיקס הרווחיים ביותר, אחרי "הנוקמים". כמו כן, הסרט קבע שיא הכנסות לסוף השבוע בהקרנות IMAX, עם סכום של מעל ל-25 מיליון דולר, ובכך גבר על שיא ההכנסות של עלייתו של האביר האפל. לפי מקורות שונים, רף ההכנסות הכולל היה נמוך מהממוצע עקב קרב האיגרוף מייוות'ר נגד פקיאו.
ביקורות הסרט היו חיוביות ברובן. אתר הביקורות Rotten Tomatoes העניק לסרט ציון 74% בהתבסס על 264 ביקורות (196 מתוכן "טריות" ו-68 מתוכן "רקובות"), בציינו כי הסרט "שופע חיוניות ומנקר עיניים, ומשמש כסרט המשך משביע רצון. הוא מאחד את צוות השחקנים של קודמו עם כמה חדשים ואויב ראוי". באתר הביקורות Metacritic, הסרט קיבל ממוצע משוקלל של 66 מתוך 100 בהתבסס על 49 ביקורות. טוד מקארתי מהוליווד ריפורטר מציין כי "'הנוקמים: עידן אולטרון' מצליח לתת עדיפות ליצירתו של יריב שקול לגיבורי העל, ולתת להם כמה דברים חדשים לעשות. אולם, סצנות הפעולה לא תמיד עומדות ברף [שהציב קודמו]. סקוט פאונדס ממגזין וראייטי מציין כי "אם זוהי נקודת השיא אליה הגיע הבידור הזיכיוני של האולפנים הגדולים בשנת 2015, היה יכול להיות גרוע יותר. שלא כמו הדמות הנושאת את שם הסרט, ל'עידן אולטרון' יש ללא ספק נשמה". ריצ'רד רואפר משיקגו סאן-טיימס העניק לסרט 3.5 מתוך 4 כוכבים, קרא לסרט "ניצחון קומיקסי מלא הומור וסכנות" וציין כי "ביום מן הימים, סרט של הנוקמים יתמוטט תחת המשקל של גדולתו". פיטר טרוורס מרולינג סטון מציין כי "'הנוקמים: עידן אולטרון' הוא קיץ שלם של זיקוקין די-נור הגודשים סרט אחד. לא רק שהוא מגיע ל-11 [מתוך 10], הוא מתחיל משם. הבמאי ג'וס וידון עושה מספר פניות שגויות ויוצר ערבוביה כשהאקשן מסתבך, אך הוא מחלים כמו מקצוען ומביא בסופו של דבר מחזה עיניים אפי בכל מובן המילה".
מנגד, המבקר קנת' טוראן מלוס אנג'לס טיימס מציין כי "למרות שהסרט הוא אפקטיבי מרגע לרגע, מעט מאוד ממנו נשאר בזיכרון לאחר מכן. המרכיב האידיאלי של העידן שלנו להתרגשות רגעית ותחושת סיפוק מיידית, נעלם ללא זכר כמעט לאחר שהוא מתעכל". סקוט מנדלסון ממגזין פורבס מציין ש"'הנוקמים: עידן אולטרון' מתנהל כמו הכרח, תיבה שיש לסמן אותה מתוך רשימה לפני שכל השחקנים יעברו לדברים שהם באמת רוצים לעשות". מנולה דארגיס מהניו יורק טיימס מציינת שהסרט "לא תמיד מקפיץ כמו קודמו בעיקר משום שהנבל אינו בלתי נשכח למרות ביצועו החלקלק של ג'יימס ספיידר". קמילה לונג מסאנדיי טיימס העירה על הסרט ש"שעתיים של שיעמום וציצים מביאים לבסיס אומלל של סרט הנוקמים".
סרטי המשך

באוקטובר 2014 הוכרז על ידי נשיא אולפני מארוול קווין פייגי על השלב השלישי לפרויקט הנוקמים. בין היתר, פייגי ציין כי הסרט הבא בסדרת הנוקמים ייקרא "הנוקמים: מלחמת האינסוף", שהוא יתבסס על קשת הסיפור "סאגת האינסוף".
פייגי הוסיף וציין כי בכוונת מארוול להוציא את סרט ההמשך ב-4 במאי 2018 ומתוכנן לצאת גם המשכון נוסף ב-3 במאי 2019. לדברי המפיקים זוג הסרטים הללו יהיו סיכום לדרך שהחלה עם צאתו של הסרט "איירון מן".
הסרטים אשר קודמים לצאתו של ההמשך הם "קפטן אמריקה: מלחמת אזרחים", "דוקטור סטריינג'" (2016), "שומרי הגלקסיה: חלק 2" ,"ספיידרמן: השיבה הביתה", "תור: ראגנארוק" (2017) ואת "הפנתר השחור" (2018) . הסרטים אשר קודמים לצאתו של החלק השני יכללו את "אנטמן והצרעה" (2018) ו"קפטן מארוול" (2019) .
באפריל 2015 נודע שהסרט "הנוקמים: מלחמת האינסוף" והמשכו יצולמו זה אחר זה במהלך שנת 2016 במשך 9 חודשים.
סטיבן מוייר

| --- | --- |

מוייר, 2013
 לידה:  11 באוקטובר 1969 (בן 55) אנגליה אסקס, אנגליה, הממלכה המאוחדת
 שם לידה:  Stephen John Emery 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  האקדמיה למוזיקה ולאמנויות הדרמה של לונדון  St Martin's School Brentwood 
 בן או בת זוג:  אנה פקווין (2010–?) 
 פרסים והוקרה:  פרס סאטורן לשחקן הטוב ביותר בטלוויזיה 
 http://stephenmoyeronline.com/
 פרופיל ב-IMDb
 
סטיבן מוייר (באנגלית: Stephen Moyer; נולד ב-11 באוקטובר 1969) הוא שחקן ובמאי קולנוע אנגלי. מוכר בעיקר בזכות גילום דמותו של הערפד ביל קומפטון בסדרת הטלוויזיה "דם אמיתי", תפקיד שזיכה אותו במספר מועמדויות ופרסים.
ביוגרפיה

נולד בשם סטיבן ג'ון אמרי (Stephen John Emery) בברנטווד שבמחוז אסקס, הממלכה המאוחדת למשפחה אנגלית-נוצרית. הוא למד בבית הספר סיינט מרטין ובאקדמיה למוזיקה ולאמנויות הדרמה של לונדון (LAMDA).
לאחר סיום לימודיו החל בקריירת תיאטרון בת כחמש שנים, ובין היתר גילם במשך כשנה את דמותו של רומיאו בהצגה "רומיאו ויוליה". לאחר מכן החל בקריירת משחק בטלוויזיה ובקולנוע.
בשנת 2013 שיחק לצד ריס וית'רספון וקולין פירת' בסרט הפשע "קשר שטני" של הבמאי אטום אגויאן.
בשנת 2017 החל לשחק לצד הלן האנט במיני-סדרת הדרמה "יריית הפתיחה" ברשת FOX.
חיים אישיים

מוייר נשוי לשחקנית אנה פקווין שכיכבה לצידו בסדרה "דם אמיתי", עמה החל מערכת יחסים בעת צילומי העונה הראשונה של הסדרה. בספטמבר 2012 נולד להם זוג תאומים. למוייר שני ילדים נוספים ממערכות יחסים קודמות. כיום הוא מתגורר בלונדון ובלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1997 | הנסיך וליאנט |  |  |
| 1998 | Comic Act |  |  |
| 2000 | עט הסקנדל |  |  |
| 2001 | Trinity |  |  |
| 2004 | Deadlines |  |  |
| 2005 | Undiscovered |  |  |
| 2007 | 88 דקות |  |  |
| 2007 | Alternate Endings |  |  |
| 2008 | Restraint | אנדרו שפרד |  |
| 2010 | Open House |  |  |
| 2010 | The Caller |  |  |
| 2010 | Master Class |  |  |
| 2011 | המאמין |  |  |
| 2012 | The Barrens | ריצ'רד ויניארד |  |
| 2013 | ראיות |  |  |
| 2013 | קשר שטני |  |  |
| 2016 | Detour | וינסנט |  |
| 2018 | Juveniles | בן |  |
| 2018 | מחיצת הזכוכית |   | במאי ומפיק |
| 2021 | אחרי שנפלנו | כריסטיאן ואנס |  |
| 2022 | אחרי ש... הגענו לסוף הטוב | כריסטיאן ואנס |  |
| 2022 | Last Survivors | טרוי |  |
| 2023 | אחרי ש...הכל נגמר | כריסטיאן ואנס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993–1994 | Conjugal Rites |  | 13 פרקים |
| 1995 |  |  | 16 פרקים |
| 1996 | Lord of Misrule |  | סרט טלוויזיה |
| 1997 | The Grand |  | שמונה פרקים |
| 1998 | Ultraviolet |  | שני פרקים |
| 1999 | Life Support |  | 5 פרקים |
| 2000 | The Secret |  | סרט טלוויזיה |
| 2001 | נסיכת הגנבים |  | סרט טלוויזיה |
| 2001 | Men Only |  | סרט טלוויזיה |
| 2001 | התקוממות |  | סרט טלוויזיה |
| 2002 | Menace |  | סרט טלוויזיה |
| 2003 | Perfect |  | סרט טלוויזיה |
| 2003 | Entrusted |  | סרט טלוויזיה |
| 2004 | NY-LON |  | 7 פרקים |
| 2004 | The Final Quest |  | סרט טלוויזיה |
| 2007 | Lillies |  | 8 פרקים |
| 2007 | גרושה כמו חדשה | סם נייט | מיני-סדרה |
| 2007 | Empathy |  | סרט טלוויזיה |
| 2008–2014 | דם אמיתי |  | שחקן ראשי |
| 2010 | Ice |  | 4 פרקים |
| 2012 | Jan | גרי | סדרת רשת; 8 פרקים |
| 2017 | יריית פתיחה |  | שחקן ראשי |
| 2016 | דרדוויל |  | פרק אחד |
| 2017-הווה | בעלי היכולות |  | שחקן ראשי |
| 2020 | Fortunate Son | וורן לאנג | תפקיד ראשי; 8 פרקים |
| 2024 | אלזבת' | אלכס מודריאן | פרק: "Pilot" |
| 2024–הווה | לצאת נקי | טדי באס | תפקיד ראשי; 8 פרקים |
| TBA | ההגדה לבית פורסייט (אנ') | ג'וליון | מיני-סדרה עתידית של PBS |
פרסים > זכיות

2009 - פרס סאטלייט, עבור תפקידו ב"דם אמיתי"
2009 - Scream Awards, עבור תפקידו ב"דם אמיתי"
פרסים > מועמדויות

2009 - Teen Choice Awards, עבור תפקידו ב"דם אמיתי".
2010 - פרס סאטורן, עבור תפקידו ב"דם אמיתי"
הערות שוליים

↑  אהבה מקודשת בדם: כוכבי דם אמיתי התחתנו, nrg, ‏22 באוגוסט 2010
↑  אנה פקווין וסטיבן מוייר הורים לתאומים, באתר ynet, 12 בספטמבר 2012
↑  ביוגרפיה, באתר IMDb
↑  "TV: SCREAM 2009 AWARD WINNERS ANNOUNCED", ‏18 באוקטובר 2009
↑  "New Teen Choice categories for 'True Blood,' 'Transformers'", באתר HitFix‏, 8 ביולי 2009
| --- | --- |
בקרת זהויות :  NLI: 987007376944405171  PLWABN: 9810649590305606  BIBSYS: 9075481  BNE: XX1413831  BnF: cb14209310c (data)  GND: 14108832X  ISNI: 0000 0001 1877 6913  LCCN: no2008125498  NLK: KAC2020O3337  NTA: 166189812  SUDOC: 162290543  VIAF: 71210868   WorldCat (עם VIAF): 71210868
קרב צליחת מעברות הירקון

בסוף 1917, במהלך המערכה על סיני וארץ ישראל במלחמת העולם הראשונה, צלח חיל המשלוח המצרי של הבריטים פעמיים את מעברות הירקון:
ב-24 בנובמבר 1917 צלחה בריגדת הרובאים הרכובים הניו זילנדית (NZMR - New Zeland Mounted Rifles brigade) מדיוויזיית הרגלים הרכובים אנזא"ק של חיל המשלוח. מתקפת נגד עות'מאנית אילצה את התוקפים לסגת אל עמדות פתיחת המתקפה בגדה הדרומית של הנהר.
בלילה שבין 20 ל-21 בדצמבר 1917 יצאה לפועל הצליחה השנייה כאשר הדיוויזיה ה-52 הסקוטית בפיקוד מייג'ור גנרל ג'ון היל חצתה את מעברות הירקון ולכדה את העמדות העות'מאניות מצפון לו. יחידות חיל המשלוח הרחיבו אחיזתם מצפון לירקון עד צפונה לשפיים של ימינו.
רקע

ב-31 באוקטובר 1917 הובקע קו ההגנה העות'מאני במסגרת קרב באר שבע (לאחר שתי מתקפות כושלות מוקדם יותר באותה השנה שנודעו כקרב עזה הראשון וקרב עזה השני). פריצת הקו אפשרה לצבא הבריטי לכבוש את העיר עזה במסגרת קרב עזה השלישי ולהתקדם במהירות לכיוון מרכז הארץ. עיקר המערכה עבר לכיוון ירושלים שאותה התעתד הגנרל אלנבי לכבוש לפני חג המולד. מנגד הצבא העות'מאני ריכז את מירב המאמצים בהגנה על הדרך העולה מחברון לירושלים תוך ניהול קרבות מאסף והשהייה בגזרת החוף והשפלה. קרבות אלו זכו לכינוי, 'מרדף פלשת', (הקרב על גבעות מע'אר, קרב ואדי צראר, וקרב עיון קרא). קרב ההשהיה העניק לנסוגים, שמצבת כוחותיהם נפלה מזו של חיל המשלוח, את פסק הזמן הדרוש לביסוס קו הגנה חלופי. המפקדה המשותפת הטורקית-גרמנית, שישבה בנצרת החליטה לתקוע יתד בקרקע בקו שנמתח מנהר הירקון, במערב, ועד יריחו, במזרח. מנגד אלנבי הורה לכוחותיו שבגזרת החוף טקטיקה המתרכזת בהעסקת הדיוויזיה הטורקית ה-8 וריתוקה לגזרה ובכך למנוע הסטת תגבורות טורקיות מהחוף לטובת המערכה על ירושלים וסביבתה.